《日珥录（五首）》
明代·王醇

牛毛寨头屯虏营，朝鲜请援诣汉京。
已丧义军荒碛里，难保鸭绿一泓水。
危今因我危，死昔因我死。
将赫斯怒安远邦，当为犄角守镇江。
君不见金台什前车覆，事到噬脐将安咎。

作者简介：明南直隶扬州人，字先民。弱冠善辞赋，性放荡不羁，从季父游京师，日醉市楼，挟妓走马。大将军麻贵阅兵，醇轻裘快马，驰突演武场，引弓破的，矢矢相连属，又舞双剑如飞。大将军欲用之。笑谓：“家本书生，聊用游戏耳。”后归扬州慈云庵为僧。有诗集，深情孤诣，秀句错出，澄怀观道，超然有得。